Esisiin
Esisiin (FSB ingl Front Side Bus) on arvuti liides vanemates (1990–2000) Inteli protsessoritega arvutites. AMD vastavaks tehnoloogiaks on EV6 liides. Mõlema ülesanne on edastada andmeid keskprotsessori ja mälukontrolleri vahel, mida kutsutakse ka põhjasiiniks. Mõnedel arvutitel on ka keskprotsessorit vahemäluga ühendav tagasiin. Niisuguse liidese ja sellega ühendatud vahemälu vaheline kiirus on suurem kui ühendus muutmäluga läbi esisiini. Esisiini kiirust kasutatakse tavaliselt arvuti kiiruse kirjeldamiseks. Kaasaegsemates arvutites on esisiin asendatud HyperTransport, Intel QuickPath InterConmnect või Direct Media Interface liidesega.